title: Padomes Lēmums 2013/88/KĀDP ( 2013. gada 18. februāris ), ar ko groza Lēmumu 2010/800/KĀDP par ierobežojošiem pasākumiem pret Korejas Tautas Demokrātisko Republiku

text:
               19.2.2013

               LV

               Eiropas Savienības Oficiālais Vēstnesis

               L 46/28

         PADOMES LĒMUMS 2013/88/KĀDP
   (2013. gada 18. februāris),
   ar ko groza Lēmumu 2010/800/KĀDP par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu 2010/800/KĀDP (2010. gada 22. decembris) par ierobežojošiem pasākumiem pret Korejas Tautas Demokrātisko Republiku (1) un jo īpaši tā 10. panta 1. punktu un 12. panta 3. punktu,
   tā kā:

               (1)

               2010. gada 22. decembrī Padome pieņēma Lēmumu 2010/800/KĀDP.

               (2)

               2012. gada 10. decembrī Padome pauda nopietnas bažas par Korejas Tautas Demokrātiskās Republikas ("KTDR") ieceri palaist "darba satelītu", jo šādai palaišanai izmanto ballistisko raķešu tehnoloģiju, kas apliecina vēl vienu klaju KTDR starptautisko pienākumu pārkāpumu, kā tas jo īpaši izklāstīts Apvienoto Nāciju Organizācijas Drošības Padomes (ANO DP) Rezolūcijā (ANO DPR) 1695 (2006), ANO DPR 1718 (2006) un ANO DPR 1874 (2009), un ir tiešā pretrunā starptautiskās sabiedrības vienotajam aicinājumam šādas palaišanas neveikt.

               (3)

               2013. gada 22. janvārī ANO DP pieņēma ANO DPR 2087 (2013), kurā nosodīta KTDR 2012. gada 12. decembrī veiktā palaišana, izmantojot ballistisko raķešu tehnoloģiju, un kas bija ANO DPR 1718 (2006) un ANO DPR 1874 (2009) pārkāpums.

               (4)

               2013. gada 12. februārī KTDR veica kodolizmēģinājumu, pārkāpjot starptautiskos pienākumus, kas tai noteikti ar ANO DPR 1718 (2006), ANO DPR 1874 (2009) un ANO DPR 2087 (2013), un radot nopietnu apdraudējumu mieram un drošībai reģionā un pasaulē.

               (5)

               ANO DPR 2087 (2013) 5. punkta a) apakšpunktā paredzēts piemērot ierobežojošus pasākumus papildu personām un vienībām.

               (6)

               Turklāt ANO DPR 2087 (2013) 5. punkta b) apakšpunktā ir noteikts, ka aizliegums piegādāt, pārdot vai nodot noteiktus priekšmetus, materiālus, ekipējumu, preces un tehnoloģiju atbilstīgi ANO DPR 1718 (2006) 8. punkta a) apakšpunkta ii) punktam attiecas arī uz ANO DPR 2087 (2013) 5. punkta b) apakšpunktā minēto uzskaitījumu.

               (7)

               ANO DPR 2087 (2013) 8. punktā ir precizētas dažas metodes kā valstīm likvidēt konfiscētos priekšmetus atbilstīgi ANO DPR 1718 (2006) un ANO DPR 1874 (2009) noteikumiem un saskaņā ar ANO DPR 1874 (2009) 14. punktu.

               (8)

               ANO DPR 2087 (2013) 12. punktā ir pausts aicinājums valstīm būt modrām un piesardzīgām attiecībā uz tādu personu ieceļošanu to teritorijā vai tās šķērsošanu, kuras darbojas sarakstā iekļauto personu vai vienību labā vai vadībā.

               (9)

               Saskaņā ar ANO DPR 2087 (2013) 13. punktu ir nepieciešams noteikt, ka nevar tikt apmierinātas sarakstā iekļauto personu vai vienību vai jebkādu citu KTDR personu vai vienību prasības, kas saistītas ar jebkādu līgumu vai darījumu izpildi, kurus skāruši pasākumi, kas pieņemti saskaņā ar attiecīgām ANO DP rezolūcijām, vai Savienības vai jebkuras dalībvalsts pasākumi saskaņā ar attiecīgo ANO DP lēmumu vai pasākumi, uz kuriem attiecas šis lēmums.

               (10)

               Saskaņā ar Padomes 2012. gada 10. decembra secinājumiem par KTDR ir atbilstoši noteikt papildu ierobežojošus pasākumus.

               (11)

               Lēmumā 2010/800/KĀDP būtu jāiekļauj papildu kritērijs, lai Savienība autonomi noteiktu tās personas un vienības, uz kurām tiek attiecināti ierobežojoši pasākumi.

               (12)

               Būtu jāaizliedz pārdot, piegādāt KTDR vai tai nodot noteiktas citas preces, kas ir saistītas ar KTDR masu iznīcināšanas ieroču programmām, jo īpaši tās ballistisko raķešu nozari, it īpaši noteikta veida alumīniju.

               (13)

               Turklāt būtu jāprecizē, ka, ciktāl šajā lēmumā ir noteikts aizliegums sniegt finanšu pakalpojumus, tas attiecas arī apdrošināšanas un pārapdrošināšanas pakalpojumu sniegšanu.

               (14)

               Būtu jāaizliedz arī pārdot KTDR valdībai zeltu, dārgmetālus un dimantus, pirkt tos no KTDR valdības, transportēt tos vai sniegt ar tiem saistītus starpniecības pakalpojumus KTDR valdības vajadzībām.

               (15)

               Turklāt būtu jāaizliedz piegādāt KTDR Centrālajai bankai vai tās interesēs no jauna drukātas vai kaltas, vai līdz šim neemitētas denominētas KTDR naudaszīmes un monētas.

               (16)

               Būtu jāaizliedz pārdot un pirkt KTDR valsts vai valsts garantētas parādzīmes.

               (17)

               Turklāt būtu jāaizliedz dalībvalstu teritorijā atvērt jaunas KTDR banku filiāles, meitasuzņēmumus vai pārstāvju birojus, kā arī KTDR bankām, tostarp arī KTDR Centrālajai bankai, veidot jaunus kopuzņēmumus ar dalībvalstu jurisdikcijā esošām bankām vai tajās īstenot līdzdalību. Dalībvalstīm būtu arī jāveic piemēroti pasākumi, lai to teritorijā vai jurisdikcijā esošām finanšu iestādēm būtu aizliegts atvērt pārstāvju birojus vai meitasuzņēmumus KTDR.

               (18)

               Ņemot vērā lēmumu, kuru pieņēma ANO DP komiteja, kas izveidota saskaņā ar ANO DPR 1718 (2006), sešas vienības būtu jāsvītro no Lēmuma 2010/800/KĀDP II un III pielikumā izklāstītajiem sarakstiem, un tās būtu jāiekļauj minētā lēmuma I pielikumā izklāstītajā sarakstā. Attiecībā uz šīm vienībām nepieciešams arī grozīt ierakstus.

               (19)

               Turklāt saskaņā ar Lēmuma 2010/800/KĀDP 12. panta 3. punktu Padome ir pilnīgi pārskatījusi citu minētā lēmuma II un III pielikumā minēto personu un vienību sarakstu un secinājusi, ka uz minētajām personām un vienībām joprojām būtu jāattiecina īpašie ierobežojošie pasākumi, kas paredzēti minētajā lēmumā.

               (20)

               Tādēļ attiecīgi būtu jāgroza Lēmums 2010/800/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2010/800/KĀDP ar šo groza šādi.

               1)

               Lēmuma 1. pantu ar šo groza šādi:

                           a)

                           panta 1. punkta b) apakšpunktu aizstāj ar šādu:

                                       "b)

                                       visi priekšmeti, materiāli, ekipējums, preces un tehnoloģija, ko noteikusi Drošības padome vai komiteja, kas izveidota atbilstīgi ANO DPR 1718 (2006) 12. punktam ("Sankciju komiteja"), saskaņā ar ANO DPR 1718 (2006) 8. punkta a) apakšpunkta ii) punktu un ANO DPR 2087 (2013) 5. punkta b) apakšpunktu, ar ko varētu sniegt ieguldījumu KTDR kodolprogrammās, ballistisko raķešu un citu masu iznīcināšanas ieroču programmās;"

                           b)

                           panta 1. punktam pievieno šādu apakšpunktu:

                                       "d)

                                       konkrēti galvenie komponenti ballistisko raķešu nozarei, piemēram, noteikta veida alumīnijs, ko izmanto ballistisko raķešu sistēmās. Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro šo noteikumu.";

                           c)

                           panta 2. punkta b) apakšpunktu aizstāj ar šādu:

                                       "b)

                                       tieši vai netieši jebkurai personai, vienībai vai struktūrai KTDR vai izmantošanai KTDR piešķirt finansējumu vai finanšu palīdzību saistībā ar 1. punktā minētajiem priekšmetiem un tehnoloģijām, tostarp jo īpaši piešķīrumus, aizdevumus un eksporta kredītu apdrošināšanu, kā arī apdrošināšanu un pārapdrošināšanu jebkādai šo priekšmetu un tehnoloģiju pārdošanai, piegādei, nodošanai vai eksportēšanai vai ar tiem saistītām tehniskām apmācībām, konsultācijām, pakalpojumiem, palīdzībai vai starpnieku pakalpojumiem;".

               2)

               Lēmumā iekļauj šādus pantus:
               "1.a pants
               Ir aizliegts KTDR valdībai, tās valsts struktūrām, uzņēmumiem un aģentūrām, KTDR Centrālajai bankai, kā arī personām un struktūrām, kas rīkojas to vārdā vai to vadībā, vai struktūrām, kas ir to īpašumā vai kontrolē, tieši vai netieši pārdot zeltu, dārgmetālus un dimantus, kā arī ir aizliegts zeltu, dārgmetālus un dimantus no tām pirkt, pārvadāt vai sniegt ar tiem saistītus starpniecības pakalpojumus.
               Savienība veic vajadzīgos pasākumus, lai noteiktu atbilstīgos priekšmetus, uz kuriem attiecas šis noteikums.
               1.b pants
               Ir aizliegts piegādāt KTDR Centrālajai bankai vai tās interesēs no jauna drukātas vai kaltas, vai līdz šim neemitētas denominētas KTDR naudaszīmes un monētas.
               2.a pants
               Ir aizliegts KTDR valdībai, tās valsts struktūrām, uzņēmumiem un aģentūrām, KTDR Centrālajai bankai vai bankām, kuru domicils ir KTDR, vai minēto banku filiālēm un meitasuzņēmumiem, kuras ir dalībvalstu jurisdikcijā vai ārpus tās, vai finanšu vienībām, kuru domicils nav KTDR un kuras nav dalībvalstu jurisdikcijā, bet kuras kontrolē personas un vienības, kuru domicils ir KTDR, kā arī jebkurām personām un vienībām, kas rīkojas to vārdā vai to vadībā, vai vienībām, kuras ir to īpašumā vai kontrolē, tieši vai netieši pārdot, no tām pirkt, sniegt tām starpniecības pakalpojumus vai palīdzēt emitēt KTDR valsts vai valsts garantētas parādzīmes, kas ir emitētas pēc šā lēmuma stāšanās spēkā."

               3)

               Lēmuma 4. pantu ar šo groza šādi:

                           a)

                           panta 1. punktam pievieno šādu apakšpunktu:

                                       "d)

                                       IIIA pielikumā uzskaitītās personas, kas nav iekļautas I, II vai III pielikumā un kuras ir iesaistītas, tostarp sniedzot finanšu pakalpojumus, ieroču un ar tiem saistīto visa veida materiālu vai tādu priekšmetu, materiālu, ekipējuma, preču un tehnoloģiju piegādē KTDR vai no tās, ar ko varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās.";

                           b)

                           panta 7. punktu aizstāj ar šādu:
                           "7.   Dalībvalstis var piešķirt izņēmumus 1. punkta b), c) un d) apakšpunktā paredzētajiem pasākumiem, ja ceļošana ir attaisnojama steidzamu humānu iemeslu dēļ vai tāpēc, lai piedalītos starpvaldību sanāksmēs, tostarp tajās, kuras atbalsta Savienība vai kuras rīko dalībvalsts, kas ir EDSO prezidentvalsts, un kurās notiek politisks dialogs, kas tieši atbalsta demokrātiju, cilvēktiesības un tiesiskumu KTDR."

                           c)

                           panta 9. punktu aizstāj ar šādu:
                           "9.   Gadījumos, kad saskaņā ar 4., 5. un 7. punktu dalībvalsts atļauj I, II, III vai IIIA pielikumā minētajām personām ieceļot dalībvalstī vai šķērsot tās teritoriju, atļauja ir derīga tikai tādiem nolūkiem, kādiem tā ir paredzēta, un tikai personām, uz kuru tā attiecas."

                           d)

                           pantam pievieno šādu punktu:
                           "10.   Dalībvalstis ir modras un piesardzīgas attiecībā uz tādu personu ieceļošanu to teritorijā vai tās šķērsošanu, kuras darbojas I pielikumā ietvertā sarakstā iekļauto personu vai vienību labā vai vadībā."

               4)

               Lēmuma 5. panta 1. punktam pievieno šādu apakšpunktu:

                           "d)

                           IIIA pielikumā uzskaitītās personas un vienības, kas nav iekļautas I, II vai III pielikumā un kuras ir iesaistītas, tostarp sniedzot finanšu pakalpojumus, ieroču un ar tiem saistīto visa veida materiālu vai tādu priekšmetu, materiālu, ekipējuma, preču un tehnoloģiju piegādē KTDR vai no tās, ar ko varētu sniegt ieguldījumu KTDR kodolmateriālu, ballistisko raķešu vai citu masu iznīcināšanas ieroču programmās.";

               5)

               Lēmumā iekļauj šādu pantu:
               "6.a pants
               1.   Ir aizliegts dalībvalstu teritorijā atvērt jaunas KTDR banku filiāles, meitasuzņēmumus vai pārstāvju birojus un veidot jaunus kopuzņēmumus ar KTDR bankām, tostarp arī KTDR Centrālo banku, tās filiālēm un meitasuzņēmumiem, un finanšu vienībām, kuras minētas 6. pantā, vai pārņemt to īpašumtiesības.
               2.   Dalībvalstu teritorijā vai jurisdikcijā esošām finanšu iestādēm ir aizliegts atvērt pārstāvju birojus vai meitasuzņēmumus KTDR."

               6)

               Lēmuma 7. panta 5. punktu aizstāj ar šādu:
               "5.   Veicot 1. un 2. punktā minētās pārbaudes, dalībvalstis konfiscē un likvidē priekšmetus, kuru piegāde, pārdošana, nodošana vai eksportēšana ir aizliegta saskaņā ar šo lēmumu atbilstīgi ANO DPR 1874 (2009) 14. punktam un ANO DPR 2087 (2013) 8. punktam.";

               7)

               Lēmumā iekļauj šādu pantu:
               "8.a pants
               Tādu sarakstā iekļautu personu un vienību, kas uzskaitītas I, II, III un IIIA pielikumā, vai citu KTDR personu vai vienību, tostarp KTDR valdības, valsts struktūru, uzņēmumu un aģentūru vai tādu personu vai vienību, kas iesniedz prasību šādas personas vai vienības vārdā vai rīkojas to labā, prasības netiek apmierinātas, tostarp prasības par kompensāciju vai atlīdzināšanu vai citas šāda veida prasības, piemēram, ieskaitu, naudas sodu vai garantijas nodrošinātu prasību, prasību pagarināt vai izpildīt galvojumu, finanšu garantiju, tostarp prasības, kas izriet no kredītvēstulēm un līdzīgiem instrumentiem, kas saistīti ar kādu līgumu vai darījumu, ko tieši vai netieši, pilnībā vai daļēji skāruši pasākumi, kas noteikti ANO DPR 1718 (2006), ANO DPR 1874 (2008) un ANO DPR 2087 (2013), tostarp Savienības un dalībvalstu pasākumi saskaņā ar attiecīgajiem Drošības padomes lēmumiem, vai šajā lēmumā noteikto prasību īstenošanu.";

               8)

               Lēmuma 9. panta 2. punktu aizstāj ar šādu:
               "2.   Padome pēc dalībvalstu vai Savienības Augstā pārstāvja ārlietās un drošības politikas jautājumos ierosinājuma ar vienprātīgu lēmumu sagatavo II, III un IIIA pielikumā iekļauto sarakstu un pieņem tajā izdarītos grozījumus."

               9)

               Lēmuma 10. panta 2. punktu aizstāj ar šādu:
               "2.   Ja Padome nolemj uz personu vai vienību attiecināt 4. panta 1. punkta b), c) un d) apakšpunktā un 5. panta 1. punkta b), c) un d) apakšpunktā minētos pasākumus, tā attiecīgi groza II, III vai IIIA pielikumu."

               10)

               Lēmuma 11. pantu aizstāj ar šādu:
               "11. pants
               1.   Šā lēmuma I, II, III un IIIA pielikumā norāda pamatojumu personu vai vienību iekļaušanai sarakstā, kā noteikusi Drošības padome vai Sankciju komiteja attiecībā uz I pielikumu.
               2.   Šā lēmuma I, II, III un IIIA pielikumā iekļauj arī vajadzīgo informāciju attiecīgo personu vai vienību identificēšanai, ja tāda ir pieejama, kā noteikusi Drošības padome vai Sankciju komiteja attiecībā uz I pielikumu. Attiecībā uz personām šāda informācija var ietvert vārdus un uzvārdus, arī pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi (ja tā ir zināma) un amatu vai profesiju. Attiecībā uz vienībām šāda informācija var ietvert nosaukumus, reģistrācijas vietu un datumu, reģistrācijas numuru un uzņēmējdarbības vietu. I pielikumā ietver arī datumu, kad Drošības padome vai Sankciju komiteja to ir iekļāvusi sarakstā.";

               11)

               Lēmuma 12. panta 3. punktu aizstāj ar šādu:
               "3.   Pasākumus, kas minēti 4. panta 1. punkta b), c) un d) apakšpunktā un 5. panta 1. punkta b), c) un d) apakšpunktā, pārskata regulāri un vismaz reizi 12 mēnešos. Tos pārstāj piemērot attiecībā uz attiecīgām personām un vienībām, ja Padome saskaņā ar 9. panta 2. punktā minēto procedūru secina, ka vairs netiek izpildīti nosacījumi to piemērošanai."

         2. pants
   Lēmuma 2010/800/KĀDP I pielikumā iekļauto personu un vienību sarakstu papildina ar šā lēmuma I pielikumā uzskaitītajām personām un vienībām.
   3. pants
   Šā lēmuma II pielikumā iekļautās vienības svītro no Lēmuma 2010/800/KĀDP II un III pielikumā izklāstītajiem sarakstiem.
   4. pants
   Šā lēmuma III pielikumu pievieno kā Lēmuma 2010/800/KĀDP IIIA pielikumu.
   5. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2013. gada 18. februārī

            Padomes vārdā –

            priekšsēdētāja

         C. ASHTON

      (1)  OV L 341, 23.12.2010., 32. lpp.

      I PIELIKUMS

         Lēmuma 2. pantā minētās personas un vienības

      A.   Lēmuma 4. panta 1. punkta a) apakšpunktā un 5. panta 1. punkta a) apakšpunktā minēto personu saraksts

                  Vārds, Uzvārds

                  Pieņemts nosaukums

                  Dzimšanas datums

                  Sarakstā iekļaušanas datums

                  Cita informācija

                  1.

                     Paek Chang-Ho

                     Pak Chang-Ho;

                     Paek Ch’ang-Ho

                  Dzimšanas datums: 1964. gada 18. jūnijs;
                  Dzimšanas vieta: Kaesong, KTDR.

                  22.01.2013.

                  Korejas Kosmosa tehnoloģiju komitejas vecākais ierēdnis un satelītu kontroles centra vadītājs.
                  Pases Nr.: 381420754;
                  Pases izdošanas datums: 2011. gada 7. decembris;
                  Pases derīguma termiņš: 2016. gada 7. decembris.

                  2.

                     Chang Myong-Chin

                     Jang Myong-Jin

                  Dzimšanas datums: 1966. gads;
                  Iespējamais dzimšanas datums: 1965. gads.

                  22.01.2013.

                     Sohae satelītu palaišanas stacijas vadītājs un vadītājs palaišanas centram, no kura 2012. gada 13. aprīlī un 12. decembrī notika palaišanas.

                  3.

                     Ra Ky’ong-Su

                  22.01.2013.

                     Ra Ky’ong-Su ir Tanchon Commercial Bank (TCB) amatpersona. Šajā amatā viņš veicināja TCB darījumus. Komiteja Tanchon sarakstā iekļāva 2009. gada aprīlī, un šis uzņēmums ir KTDR galvenā finanšu iestāde parasto ieroču, ballistisko raķešu un tādu preču pārdošanai, kas saistītas ar minēto ieroču komplektāciju un ražošanu.

                  4.

                     Kim Kwang-il

                  22.01.2013.

                     Kim Kwang-il ir Tanchon Commercial Bank (TCB) amatpersona. Šajā amatā viņš veicināja TCB un Korea Mining Development Trading Corporation (KOMID) darījumus. Komiteja Tanchon sarakstā iekļāva 2009. gada aprīlī, un šis uzņēmums ir KTDR galvenā finanšu iestāde parasto ieroču, ballistisko raķešu un tādu preču pārdošanai, kas saistītas ar minēto ieroču komplektāciju un ražošanu. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

      B.   Lēmuma 5. panta 1. punkta a) apakšpunktā minēto vienību saraksts

                  Nosaukums

                  Pieņemts nosaukums

                  Vieta

                  Sarakstā iekļaušanas datums

                  Cita informācija

                  1.

                     Korean Committee for Space Technology

                     DPRK Committee for Space Technology;

                     Department of Space Technology of the DPRK;

                     Committee for Space Technology;

                     KCST

                     Pyongyang, KTDR

                  22.01.2013.

                  Korejas Kosmosa tehnoloģiju komiteja no satelīta kontroles centra un Sohae palaišanas vietas vadīja 2012. gada 13. aprīlī un 2012. gada 12. decembrī KTDR veiktās palaišanas.

                  2.

                     Bank of East Land

                     Dongbang Bank;

                     Tongbang U’Nhaeng;

                     Tongbang Bank

                     P.O. Box 32, BEL Building, Jonseung-Dung, Moranbong District, Pyongyang, KTDR.

                  22.01.2013.

                  KTDR finanšu iestāde Bank of East Land atvieglo ar ieročiem saistītus darījumus, ko veic ieroču ražotājs un eksportētājs Green Pine Associated Corporation (Green Pine), un atvieglo cita atbalsta sniegšanu tam. Bank of East Land ir aktīvi darbojusies ar Green Pine, lai nodotu līdzekļus, apejot sankcijas. 2007. un 2008. gadā Bank of East Land atvieglināja darbības, kurās iesaistītas Green Pine un Irānas finanšu iestādes, tostarp Bank Melli un Bank Sepah. Drošības padome Rezolūcijā 1747 (2007) norādīja, ka Bank Sepah ir uzņēmums, kas sniedz atbalstu Irānas ballistisko raķešu programmai. Komiteja Green Pine sarakstā iekļāva 2012. gada aprīlī.

                  3.

                     Korea Kumryong Trading Corporation

                  22.01.2013.

                     Korea Mining Development Trading Corporation (KOMID) to izmantoja kā segvārdu, lai veiktu iepirkuma darbības. Uzņēmumu KOMID Komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                  4.

                     Tosong Technology Trading Corporation

                     Pyongyang, KTDR.

                  22.01.2013.

                     The Korea Mining Development Corporation (KOMID) ir Tosong Technology Trading Corporation mātesuzņēmums. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                  5.

                     Korea Ryonha Machinery Joint Venture Corporation

                     Chosun Yunha Machinery Joint Operation

                     Company; Korea Ryenha Machinery J/V Corporation;

                     Ryonha Machinery Joint Venture Corporation

                     Central District, Pyongyang, KTDR.

                     Mangungdae-gu, Pyongyang, KTDR;

                     Mangyongdae District, Pyongyang, KTDR.

                  22.01.2013.

                     Korea Ryonbong General Corporation ir Korea Ryonha Machinery Joint Venture Corporation mātesuzņēmums. Komiteja Korea Ryonbong General Corporation sarakstā iekļāva 2009. gada aprīlī, un tas ir aizsardzības konglomerāts, kas specializējas iegādē KTDR aizsardzības nozarēm un atbalsta sniegšanā šīs valsts pārdošanas darījumiem militārajā jomā.

                  6.

                     Leader (Hong Kong) International

                     Leader International Trading Limited

                     Room 1610 Nan Fung Tower, 173 Des Voeux Road, Honkonga.

                  22.01.2013.

                  Atvieglo Korea Mining Development Trading Corporation (KOMID) vārdā veiktos pārvadājumus. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                  7.

                     Green Pine Associated Corporation

                     Cho’ngsong United Trading Company;

                     Chongsong Yonhap;

                     Ch’o’ngsong Yo’nhap;

                     Chosun Chawo’n Kaebal T’uja Hoesa;

                     Jindallae;

                     Ku’mhaeryong Company LTD;

                     Natural Resources Development and Investment Corporation;

                     Saeingp’il Company

                     c/o Reconnaissance General Bureau Headquarters, Hyongjesan-Guyok, Pyongyang, KTDR;

                     Nungrado, Pyongyang, KTDR.

                  02.05.2012.

                  Uzņēmums Green Pine Associated Corporation ("Green Pine") ir pārņēmis daudzas uzņēmuma Korea Mining Development Trading Corporation (KOMID) darbības. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs.

                     Green Pine ir arī atbildīgs par aptuveni pusi no visa KTDR eksportētā bruņojuma un ar to saistītajiem materiāliem.

                     Green Pine ir pakļauts sankcijām saistībā ar bruņojuma vai ar to saistīto materiālu eksportēšanu no Ziemeļkorejas. Green Pine specializācija ir jūras spēku iekārtu un ieroču, piemēram, zemūdeņu, militāro kuģu un raķešu sistēmu ražošana, un šis uzņēmums ir eksportējis torpēdas un sniedzis tehnisko palīdzību ar aizsardzību saistītiem Irānas uzņēmumiem.

                  8.

                     Amroggang Development Banking Corporation

                     Amroggang Development Bank;

                     Amnokkang Development Bank

                     Tongan-dong, Pyongyang, KTDR.

                  02.05.2012.

                  2006. gadā izveidotais uzņēmums Amroggang ir saistīts ar Tanchon Commercial Bank, un to vada Tanchon amatpersonas. Tanchon ir saistīta ar KOMID veiktās ballistisko raķešu tirdzniecības finansēšanu, kā arī iesaistīta ar ballistiskajām raķetēm saistītos darījumos, ko KOMID veicisar Irānas Shahid Hemmat Industrial Group (SHIG). Komiteja Tanchon Commercial Bank sarakstā iekļāva 2009. gada aprīlī, un šis uzņēmums ir KTDR galvenā finanšu iestāde parasto ieroču, ballistisko raķešu un tādu preču pārdošanai, kas saistītas ar minēto ieroču komplektāciju un ražošanu. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs. Drošības padome SHIG iekļāva sarakstā ar Rezolūciju 1737 (2006) kā uzņēmumu, kas piedalās Irānas ballistisko raķešu programmā.

                  9.

                     Korea Heungjin Trading Company

                     Hunjin Trading Co.;

                     Korea Henjin Trading Co.;

                     Korea Heungjin Trading Company

                     Pyongyang, KTDR.

                  02.05.2012.

                     Korea Heungjin Trading Company ir uzņēmums, ko KOMID izmanto tirdzniecībai. Pastāv aizdomas, ka šis uzņēmums ir iesaistīts ar raķetēm saistīto preču piegādē Irānas Shahid Hemmat Industrial Group (SHIG). Uzskata, ka Heungjin ir saistīts ar KOMID, precīzāk, tas ir KOMID iepirkumu birojs. Uzņēmums Heungjin ir izmantots, lai iegādātos modernu digitālo kontroliekārtu ar programmām, ko var izmantot raķešu izstrādē. Uzņēmumu KOMID komiteja sarakstā iekļāva 2009. gada aprīlī, un šis uzņēmums ir KTDR galvenais bruņojuma tirgotājs un ar ballistiskajām raķetēm un parastajiem ieročiem saistīto preču un aprīkojuma galvenais eksportētājs. Drošības padome iekļāva SHIG sarakstā ar Rezolūciju 1737 (2006) kā uzņēmumu, kas piedalās Irānas ballistisko raķešu programmā.

      II PIELIKUMS

         Lēmuma 3. pantā minētās vienības

                  1.

                     Green Pine Associated Corporation;

                  2.

                     Korea Heungjin Trading Company;

                  3.

                     Tosong Technology Trading Corporation;

                  4.

                     Korea Ryonha Machinery Joint Venture Corporation;

                  5.

                     Amroggang Development Banking Corporation;

                  6.

                     Bank of East Land.

      III PIELIKUMS

            "IIIA PIELIKUMS
            A.   Lēmuma 4. panta 1. punkta d) apakšpunktā un 5. panta 1. punkta d) apakšpunktā minēto personu saraksts
            … .
            B.   Lēmuma 5. panta 1. punkta d) apakšpunktā minēto vienību saraksts
            … ."


               19.2.2016

               LV

               Eiropas Savienības Oficiālais Vēstnesis

               C 65/184

         P7_TA(2013)0250
   Pastāvīgo komiteju skaitliskais sastāvs
   Eiropas Parlamenta 2013. gada 12. jūnija lēmums par pastāvīgo komiteju skaitlisko sastāvu (2013/2671(RSO))
   (2016/C 065/29)

      Eiropas Parlaments,

               —

               ņemot vērā Priekšsēdētāju konferences priekšlikumu,

               —

               ņemot vērā 2009. gada 15. jūlija (1), 2011. gada 14. decembra (2) un 2012. gada 18. janvāra (3) lēmumu par pastāvīgo komiteju skaitlisko sastāvu,

               —

               ņemot vērā Reglamenta 183. pantu,

               1.

               nolemj pastāvīgo komiteju skaitlisko sastāvu grozīt šādi:

                           I.

                           Ārlietu komiteja – 79 locekļi;

                           II.

                           Attīstības komiteja – 30 locekļi;

                           III.

                           Starptautiskās tirdzniecības komiteja – 31 loceklis;

                           IV.

                           Budžeta komiteja – 45 locekļi;

                           V.

                           Budžeta kontroles komiteja – 31 loceklis;

                           VI.

                           Ekonomikas un monetārā komiteja – 50 locekļi;

                           VII.

                           Nodarbinātības un sociālo lietu komiteja – 50 locekļi;

                           VIII.

                           Vides, sabiedrības veselības un pārtikas nekaitīguma komiteja – 71 loceklis;

                           IX.

                           Rūpniecības, pētniecības un enerģētikas komiteja – 61 loceklis;

                           X.

                           Iekšējā tirgus un patērētāju aizsardzības komiteja – 41 loceklis;

                           XI.

                           Transporta un tūrisma komiteja – 47 locekļi;

                           XII.

                           Reģionālās attīstības komiteja – 50 locekļi;

                           XIII.

                           Lauksaimniecības un lauku attīstības komiteja – 44 locekļi;

                           XIV.

                           Zivsaimniecības komiteja – 25 locekļi;

                           XV.

                           Kultūras un izglītības komiteja – 31 loceklis;

                           XVI.

                           Juridiskā komiteja – 25 locekļi;

                           XVII.

                           Pilsoņu brīvību, tieslietu un iekšlietu komiteja – 60 locekļi;

                           XVIII.

                           Konstitucionālo jautājumu komiteja – 26 locekļi;

                           XIX.

                           Sieviešu tiesību un dzimumu līdztiesības komiteja – 35 locekļi;

                           XX.

                           Lūgumrakstu komiteja – 35 locekļi;

               2.

               nolemj, ka šis lēmums stājas spēkā 2013. gada 1. jūlijā;

               3.

               uzdod priekšsēdētājam informēšanas nolūkā nosūtīt šo lēmumu Padomei un Komisijai.

      (1)  OV C 224 E, 19.8.2010., 34. lpp.

      (2)  Pieņemtie teksti, P7_TA(2011)0570.

      (3)  Pieņemtie teksti, P7_TA(2012)0001.


title: 2012/105/ES: Padomes Lēmums ( 2011. gada 14. decembris ) par to, lai Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību, un Protokolu starp Eiropas Savienību un Krievijas Federācijas valdību par tehnisko kārtību atbilstīgi minētajam nolīgumam

text:
                  29.2.2012

                  LV

                  Eiropas Savienības Oficiālais Vēstnesis

                  L 57/1

         PADOMES LĒMUMS
         (2011. gada 14. decembris)
         par to, lai Savienības vārdā parakstītu un provizoriski piemērotu Nolīgumu vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību, un Protokolu starp Eiropas Savienību un Krievijas Federācijas valdību par tehnisko kārtību atbilstīgi minētajam nolīgumam
         (2012/105/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ņemot vērā koka izejmateriālu importa ekonomisko nozīmi Savienībai un nozīmi, kāda Krievijas Federācijai ir attiecībā pret Savienību kā koka izejmateriālu piegādātājai, Komisija ir risinājusi sarunas ar Krievijas Federāciju par pēdējās saistībām samazināt vai atcelt izvedmuitu, ko tā pašlaik piemēro, tostarp attiecībā uz koka izejmateriāliem.

                     (2)

                     Šīs saistības, kas līdz ar Krievijas Federācijas iestāšanos PTO kļūs par daļu no tās PTO Preču koncesiju un saistību saraksta, ietver tarifa likmes kvotas konkrētu skujkoku koksnes veidu eksportam, no kurām daļa ir piešķirta eksportam uz Savienību.

                     (3)

                     Saistībā ar sarunām par Krievijas Federācijas iestāšanos PTO Komisija Savienības vārdā ir risinājusi sarunas par Nolīgumu vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību (“nolīgums”).

                     (4)

                     Kā paredzēts nolīgumā, Savienība un Krievijas Federācija ir risinājušas sarunas par detalizētu tehnisko kārtību tarifa likmes kvotu pārvaldībai, kas ietvertas Protokolā par tehnisko kārtību atbilstīgi minētajam nolīgumam (“protokols”).

                     (5)

                     Nolīgums un protokols būtu jāparaksta.

                     (6)

                     Ņemot vērā vajadzību nodrošināt nepieciešamās pārvaldes sistēmas īstenošanu attiecībā uz tarifa likmes kvotām, kas piemērojamas koksnes eksportam no Krievijas Federācijas uz Savienību no dienas, kad Krievijas Federācija iestājas PTO, nolīgums un protokols no minētās dienas būtu jāpiemēro provizoriski, kamēr tiek pabeigtas procedūras to noslēgšanai.

                     (7)

                     Lai nodrošinātu vienādus nosacījumus nolīguma un protokola noteikumu īstenošanai attiecībā uz to tarifa likmes kvotu pārvaldību, kas piemērojamas koksnes eksportam no Krievijas Federācijas uz Savienību, būtu jāpiešķir īstenošanas pilnvaras Komisijai. Minētās pilnvaras būtu jāīsteno saskaņā ar Eiropas Parlamenta un Padomes Regulu (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (1).

                     (8)

                     Pārbaudes procedūra būtu jāizmanto, lai pieņemtu īstenošanas aktus attiecībā uz to tarifa likmes kvotu pārvaldību Savienībā, kas piemērojamas koksnes eksportam no Krievijas Federācijas, ņemot vērā, ka minētie akti attiecas uz kopējo tirdzniecības politiku, un tāpēc tiem ir piemērojams Regulas (ES) Nr. 182/2011 2. panta 2. punkta b) apakšpunkta iv) punkts,

               IR PIEŅĒMUSI ŠO LĒMUMU.

            1. pants
            Ar šo tiek dotas pilnvaras Savienības vārdā parakstīt Nolīgumu vēstuļu apmaiņas veidā starp Eiropas Savienību un Krievijas Federāciju par to tarifa likmes kvotu pārvaldību, kas piemērojamas koksnes eksportam no Krievijas Federācijas uz Eiropas Savienību, un Protokolu starp Eiropas Savienību un Krievijas Federācijas valdību par tehnisko kārtību atbilstīgi minētajam nolīgumam, ņemot vērā to noslēgšanu.
            Nolīguma un protokola teksti ir pievienoti šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu un protokolu.

            3. pants
            Saskaņā ar nolīguma noteikumiem un protokola 26. panta 3. punktu, nolīgumu un protokolu provizoriski piemēro no dienas, kad Krievijas Federācija iestājas PTO, kamēr tiek pabeigtas procedūras nolīguma noslēgšanai (2).

            4. pants
            Komisija pieņem sīki izstrādātus noteikumus par kvotu atļauju piešķiršanas metodi atbilstīgi protokola 5. panta 2. punktam un jebkurus citus noteikumus, kas vajadzīgi, lai Savienība varētu pārvaldīt eksportam uz Savienību piešķirto tarifa likmes kvotu apjomus. Minētos īstenošanas aktus pieņem saskaņā ar 5. pantā minēto pārbaudes procedūru.

            5. pants

               1.   Komisijai palīdz komiteja. Minētā komiteja ir komiteja Regulas (ES) Nr. 182/2011 nozīmē.

               2.   Ja ir atsauce uz šo pantu, piemēro Regulas (ES) Nr. 182/2011 5. pantu.

            6. pants
            Šis lēmums stājas spēkā tā pieņemšanas dienā.

            Ženēvā, 2011. gada 14. decembrī

                  Padomes vārdā –

                  priekšsēdētājs

               M. NOGAJ

            (1)  OV L 55, 28.2.2011., 13. lpp.

            (2)  Dienu, no kuras nolīgumu un protokolu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums 2006/366/KĀDP ( 2006. gada 20. marts ) par to, lai noslēgtu nolīgumu starp Eiropas Savienību un Gruzijas valdību par Eiropas Savienības Īpašā pārstāvja Dienvidkaukāzā un viņa atbalsta komandas statusu Gruzijā

text:
               23.5.2006

               LV

               Eiropas Savienības Oficiālais Vēstnesis

               L 135/14

         PADOMES LĒMUMS 2006/366/KĀDP
   (2006. gada 20. marts)
   par to, lai noslēgtu nolīgumu starp Eiropas Savienību un Gruzijas valdību par Eiropas Savienības Īpašā pārstāvja Dienvidkaukāzā un viņa atbalsta komandas statusu Gruzijā
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Saskaņā ar lēmumu reaģēt uz situāciju pēc EDSO robežkontroles misijas Gruzijā izbeigšanas, stiprinot Eiropas Savienības Īpašā pārstāvja (ESĪP) Dienvidkaukāzā pozīciju, Padome 2005. gada 28. jūlijā pieņēma Vienoto rīcību 2005/582/KĀDP, ar ko groza un pagarina Eiropas Savienības Īpašā pārstāvja Dienvidkaukāzā pilnvaras (1).

               (2)

               Saskaņā ar 2005. gada 3. oktobra Padomes Lēmumu, ar ko prezidentvalsts, kam vajadzības gadījumā palīdz ģenerālsekretārs/Augstais pārstāvis, ir pilnvarota sākt sarunas, prezidentvalsts ar Gruziju ir vienojusies par nolīgumu starp Eiropas Savienību un Gruzijas valdību par ESĪP Dienvidkaukāzā un viņa atbalsta komandas statusu Gruzijā.

               (3)

               Šis nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā ir apstiprināts nolīgums starp Eiropas Savienību un Gruzijas valdību par Eiropas Savienības Īpašā pārstāvja Dienvidkaukāzā un viņa atbalsta komandas statusu Gruzijā.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs ir pilnvarots norīkot personu(as), kam ir tiesības parakstīt minēto nolīgumu, lai uzliktu saistības Eiropas Savienībai.
   3. pants
   Šo lēmumu publicē Eiropas Savienības Oficiālajā Vēstnesī.
   4. pants
   Šis lēmums stājas spēkā tā pieņemšanas dienā.

      Briselē, 2006. gada 20. martā

            Padomes vārdā —

            priekšsēdētāja

         U. PLASSNIK

      (1)  OV L 199, 29.7.2005., 92. lpp. Vienotā rīcība, kas grozīta ar Vienoto rīcību 2006/121/KĀDP (OV L 49, 21.2.2006., 14. lpp.).
    ---documentbreak---

               23.5.2006

               LV

               Eiropas Savienības Oficiālais Vēstnesis

               L 135/15

         TULKOJUMS
   NOLĪGUMS
   starp Eiropas Savienību un Gruzijas valdību par Eiropas Savienības Īpašā pārstāvja Dienvidkaukāzā un viņa atbalsta komandas statusu Gruzijā
   GRUZIJAS VALDĪBA, turpmāk – “Uzņēmēja puse”,
   no vienas puses, un
   EIROPAS SAVIENĪBA, turpmāk – “ES”,
   no otras puses,
   turpmāk kopā sauktas “Puses”,
   ŅEMOT VĒRĀ:

               —

               Padomes 2003. jūlija Vienoto rīcību 2003/496/KĀDP, ar ko ieceļ Eiropas Savienības Īpašo pārstāvi Dienvidkaukāzā,

               —

               Padomes 2003. gada 8. decembra Vienoto rīcību 2003/872/KĀDP, ar ko groza pilnvaras Eiropas Savienības Īpašajam pārstāvim Dienvidkaukāzā un pagarina viņa pilnvaru termiņu,

               —

               Padomes 2005. gada 26. aprīļa Vienoto rīcību 2003/330/KĀDP, ar ko groza pilnvaras Eiropas Savienības Īpašajam pārstāvim Dienvidkaukāzā,

               —

               Padomes 2005. gada 28. jūlija Vienoto rīcību 2003/582/KĀDP, ar ko groza un pagarina Eiropas Savienības Īpašā pārstāvja Dienvidkaukāzā pilnvaras,

               —

               Ģenerālsekretāra/Augstā pārstāvja Javier Solana2005. gada 6. jūlija vēstuli Gruzijas premjerministram Zurab Noghaideli un viņa 2005. gada 31. augusta atbildes vēstuli,

               —

               Padomes 2006. gada 20. februāra Vienoto rīcību 2006/121/KĀDP, ar ko ieceļ amatā Eiropas Savienības Īpašo pārstāvi Dienvidkaukāzā.

         IR VIENOJUŠĀS PAR TURPMĀKO.
   1. pants
   Vispārēji noteikumi
   1.   Eiropas Savienības Īpašais pārstāvis (ESĪP) un viņa atbalsta komandas dalībnieki, ietverot administratīvos un tehniskos darbiniekus un vietējo personālu, ievēro Uzņēmējas puses normatīvos aktus, un neveic nekādas darbības, kas nav saderīgas ar dienesta pienākumu neatkarīgo un starptautisko būtību vai nesaskan ar šo nolīgumu.
   2.   ESĪP regulāri un laikus, iesniedzot sarakstu Uzņēmējas puses Ārlietu ministrijai, informē Uzņēmēja puses valdību par Uzņēmējas puses teritorijā izvietotās atbalsta komandas, tostarp administratīvā un tehniskā personāla un vietējā personāla, skaitlisko sastāvu, personālsastāva vārdiem un valstspiederību.
   2. pants
   ESĪP un viņa atbalsta komandas imunitāte un privilēģijas
   ESĪP un viņa atbalsta komandas dalībniekiem, kas nav administratīvais un tehniskais personāls (ietverot vietējo personālu), ko nodarbina ESĪP, ir tādas pašas privilēģijas un imunitāte, kādas piešķir diplomātiskiem pārstāvjiem saskaņā ar 1961. gada 18. aprīļa Vīnes Konvenciju par diplomātiskām attiecībām, turpmāk “Vīnes Konvencija”. ESĪP ģimenes locekļiem un viņa atbalsta komandas dalībnieku ģimenes locekļiem ir tādas pašas privilēģijas un imunitāte kā minēts iepriekš.
   3. pants
   ESĪP un viņa atbalsta komandas statuss
   ESĪP un viņa atbalsta komandas statuss ir līdzvērtīgs diplomātisko misiju statusam saskaņā ar Vīnes Konvenciju.
   4. pants
   Administratīvā un tehniskā personāla imunitāte un privilēģijas
   ESĪP nodarbinātajam administratīvajam un tehniskajam personālam ar šo ir dotas tādas pašas privilēģijas un imunitāte, kādas saskaņā ar Vīnes Konvenciju piešķir diplomātisko misiju administratīvajam un tehniskajam personālam.
   5. pants
   Vietējā personāla statuss
   ESĪP nodarbinātiem vietējiem darbiniekiem, kas ir Uzņēmējas puses valstspiederīgie vai pastāvīgie iedzīvotāji, ir tāds pats statuss, kāds Uzņēmējas puses teritorijā saskaņā ar Vīnes Konvenciju ir diplomātisko misiju nodarbinātiem vietējiem darbiniekiem.
   6. pants
   Drošība
   1.   Uzņēmējas puses valdība, izmantojot savus resursus, uzņemas pilnīgu atbildību par atbalsta komandas personāla drošību, un lai to nodrošinātu, veic visus pasākumus, konsultējoties ar ESĪP vai viņa ieceltu pārstāvi, kas vajadzīgi atbalsta komandas aizsardzībai, drošumam un drošībai, ietverot arī darbības, kuras ir saistītas ar atbalsta komandas ārkārtas evakuāciju, izmantojot visus vajadzīgos līdzekļus un neprasot par to samaksu.
   2.   Uzņēmējas puses iestādes visu laiku ir atbildīgas par atbalsta komandas personisko, transporta un mitekļa drošības garantēšanu, kad tā strādā ārpus Tbilisi.
   3.   Pie drošības pasākumiem pieder – ja ir vienošanās ar ESĪP vai tā ieceltu pārstāvi un ja to prasa vispārējais drošības stāvoklis – tāda bruņota un pienācīgi ekipēta personāla nodrošināšana pietiekamā skaitā, kas pavada atbalsta komandu, tai pārvietojoties, inter alia izmantojot transportlīdzekļus ar rotējošu spārnu.
   7. pants
   Robežu pieejamība
   ESĪP un viņa atbalsta komandai, veicot pienākumus, ir dota brīva pieeja Uzņēmējas puses ziemeļu, austrumu un dienvidu robežām.
   8. pants
   Stāšanās spēkā un izbeigšanās
   1.   Šis nolīgums stājas spēkā brīdī, kad Puses iesniedz rakstisku paziņojumu, ka ir izpildītas iekšējās prasības, lai tas stātos spēkā.
   2.   Šo nolīgumu var grozīt, pamatojoties uz Pušu savstarpēju rakstisku vienošanos. Grozījumi stājas spēkā, kā noteikts 1. punktā.
   3.   Šis nolīgums paliek spēkā tikmēr, kamēr ESĪP un viņa atbalsta komanda nav pilnībā atstājusi Uzņēmējas puses teritoriju.
   4.   Šo nolīgumu var denonsēt, ja otra Puse iesniedz rakstisku paziņojumu. Denonsācija stājas spēkā sešdesmit dienas pēc tam, kad otra Puse ir saņēmusi denonsācijas paziņojumu.
   5.   Nedz šā nolīguma izbeigšanās, nedz denonsācija neietekmē nekādas tiesības vai pienākumus, kas rodas no šā nolīguma īstenošanas pirms tā izbeigšanās vai denonsācijas.

      Briselē, 2006. gada 12. maijā, angļu valodā.


Svarīgs juridisks paziņojums

|

2006/568/EK: Komisijas Lēmums ( 2006. gada 3. marts ) par nolīguma slēgšanu vēstuļu apmaiņas veidā starp Eiropas Kopienu un Čīles Republiku, ar ko groza II papildinājumu Nolīgumam par stipro alkoholisko dzērienu un aromatizēto dzērienu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses - Nolīgums vēstuļu apmaiņas veidā starp Eiropas Kopienu un Čīles Republiku par II papildinājuma grozījumiem Nolīgumam par stipro alkoholisko dzērienu un aromatizēto dzērienu tirdzniecību Asociācijas līgumā starp Eiropas Kopienu un tās dalībvalstīm, no vienas puses, un Čīles Republiku, no otras puses.

Oficiālais Vēstnesis L 231 , 24/08/2006 Lpp. 0135 - 0138

		Komisijas Lēmums( 2006. gada 3. marts)par nolīguma slēgšanu vēstuļu apmaiņas veidā starp Eiropas Kopienu un Čīles Republiku, ar ko groza II papildinājumu Nolīgumam par stipro alkoholisko dzērienu un aromatizēto dzērienu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses(2006/568/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 2005. gada 28. februāra Lēmumu 2005/269/EK, lai noslēgtu Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses [1], un jo īpaši tā 3. panta 2. punktu,tā kā:(1) Ņemot vērā Asociācijas nolīguma starp Eiropas Savienību un Čīli Nolīguma par vīnu tirdzniecību Apvienotās komitejas otrās sanāksmes un Nolīguma par stipro alkoholisko dzērienu un aromatizēto dzērienu Apvienotās komitejas pirmās sanāksmes, kas abas notika Madridē no 2005. gada 13. līdz 14. jūnijam, secinājumus, ir jāgroza II papildinājums Nolīgumam par stipro alkoholisko dzērienu un aromatizēto dzērienu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses, lai no 2006. gada 24. aprīļa līdz 2014. gada 31. janvārim Čīles iekšējā tirgū drīkstētu ierobežotos daudzumos izmantot noteiktas Čīles preču zīmes, kas sakrīt ar Kopienas ģeogrāfiskajām norādēm.(2) Kopiena un Čīles Republika saskaņā ar iepriekš minētā nolīguma 16. panta 2. punktu sarunu ceļā ir vienojušās par nolīgumu vēstuļu apmaiņas veidā, lai grozītu tā II papildinājumu.(3) Tādēļ ir jāapstiprina vēstuļu apmaiņa.(4) Šajā lēmumā paredzētie pasākumi ir saskaņā ar Stipro alkoholisko dzērienu noteikumu īstenošanas komitejas atzinumu,IR NOLĒMUSI ŠĀDI.1. pantsAr šo Kopienas vārdā apstiprina nolīgumu vēstuļu apmaiņas veidā starp Eiropas Kopienu un Čīles Republiku, ar ko groza II papildinājumu Nolīgumam par stipro alkoholisko dzērienu un aromatizēto dzērienu tirdzniecību, kas pievienots Asociācijas nolīgumam starp Eiropas Kopienu un tās dalībvalstīm, no vienas puses, un Čīles Republiku, no otras puses.Nolīguma teksts ir pievienots šim lēmumam.2. pantsAr šo lauksaimniecības un lauku attīstības komisārs tiek pilnvarots parakstīt vēstuļu apmaiņu, lai tā kļūtu saistoša Kopienai.Briselē, 2006. gada 3. martāKomisijas vārdā —Komisijas locekleMariann Fischer Boel[1] OV L 84, 2.4.2005., 19. lpp.--------------------------------------------------Nolīgums vēstuļu apmaiņas veidāstarp Eiropas Kopienu un Čīles Republiku par II papildinājuma grozījumiem Nolīgumam par stipro alkoholisko dzērienu un aromatizēto dzērienu tirdzniecību Asociācijas līgumā starp Eiropas Kopienu un tās dalībvalstīm, no vienas puses, un Čīles Republiku, no otras puses.VĒSTULE Nr. 1Eiropas Kopienas vēstuleBriselē, 2006. gada 24. aprīlīGodātais kungs!Man ir tas gods atsaukties uz sanāksmēm par tehniskajiem pielāgojumiem, kas veikti atbilstoši 16. panta 2. punktam nolīgumā par stipro alkoholisko dzērienu un aromatizēto dzērienu tirdzniecību 2002. gada 18. novembra Asociācijas līgumā starp Eiropas Kopienu un tās dalībvalstīm, no vienas puses, un Čīles Republiku, no otras puses, kas paredz, ka līgumslēdzējas puses, abpusēji vienojoties, drīkst grozīt pielikumus šim nolīgumam, lai ņemtu vērā grozījumus pušu tiesību aktos un noteikumos.Šajās sanāksmēs secināja, ka dažas Čīles preču zīmes, kuras atbilst Kopienas ģeogrāfiskās izcelsmes norādēm, ir jāiekļauj II papildinājumā (7. pantā minēto preču zīmju saraksts).Līdz ar to man ir tas gods ierosināt, ka II papildinājumā nolīgumā par stipro alkoholisko dzērienu un aromatizēto dzērienu tirdzniecību būtu jāaizstāj ar turpmāk pievienoto papildinājumu, kas stājas spēkā šodien.Es būšu pateicīga, ja apstiprināsiet, ka Jūsu valdība piekrīt šīs vēstules saturam.Godātais kungs, lūdzu, pieņemiet manus visdziļākās cieņas apliecinājumus!Eiropas Kopienas vārdāMariann Fischer BoelVĒSTULE Nr. 2Čīles vēstuleBriselē, 2006. gada 24. aprīlīCienītā kundze!Man ir tas gods apstiprināt, ka saņemta Jūsu vēstule ar šodienas datumu, kuras teksts ir šāds:"Man ir tas gods atsaukties uz sanāksmēm par tehniskajiem pielāgojumiem, kas veikti atbilstoši 16. panta 2. punktam nolīgumā par stipro alkoholisko dzērienu un aromatizēto dzērienu tirdzniecību 2002. gada 18. novembra Asociācijas līgumā starp Eiropas Kopienu un tās dalībvalstīm, no vienas puses, un Čīles Republiku, no otras puses, kas paredz, ka līgumslēdzējas puses, abpusēji vienojoties, drīkst grozīt pielikumus šim nolīgumam, lai ņemtu vērā grozījumus pušu tiesību aktos un noteikumos.Šajās sanāksmēs secināja, ka dažas Čīles preču zīmes, kuras atbilst Kopienas ģeogrāfiskās izcelsmes norādēm, ir jāiekļauj II papildinājumā (7. pantā minēto preču zīmju saraksts).Līdz ar to man ir tas gods ierosināt, ka II papildinājums nolīgumā par stipro alkoholisko dzērienu un aromatizēto dzērienu tirdzniecību būtu jāaizstāj ar turpmāk pievienoto papildinājumu, kas stājas spēkā šodien.Es būšu pateicīgs, ja apstiprināsiet, ka Jūsu valdība piekrīt šīs vēstules saturam."Man ir tas gods Jums paziņot, ka Čīles Republika piekrīt šīs vēstules saturam.Cienītā kundze, lūdzu, pieņemiet manus visdziļākās cieņas apliecinājumus.Čīles Republikas vārdāOscar Alcamán Riffo--------------------------------------------------""II PAPILDINĀJUMS7. PANTĀ MINĒTĀS PREČU ZĪMESA. 7. panta 2. punktā minēto preču zīmju sarakstsCognac JuanicoCoña ColGran CoñacGrappa San RemoB. 7. panta 2.a [1] punktā minēto preču zīmju sarakstsCoñac MabilleCoñac Basin – PasquierCoñac Casino, CamarCoñac MendozaCoñac Cepa De Oro TraversoCoñac Black MontCoñac Lomas De BellavistaGran Coñac RucalbanCoñac JormusCoñac El Lagar De Los LagosCoñac Tres PinosCoñac RiobarCoñac MiradorCoñac Tres Aguilas, Fray FranciscoCoñac Subercaseaux, 96, Blanc 96Coñac El GaiteroCoñac 103, Tres Palos CruzadosCoñac Quinta NormalCoñac MónacoCoñac Ponce De LeónCoñac AdasmeCoñac Monte GrandeCoñac Casa Dieguez, Saint Pierre Du RoiCoñac d'CuzaCoñac TrianeroCalvados Quinta NormalArmagnac Quinta NormalGrapa MabilleGrapa CasinoGrapa IvrenGrapa Lomas De BellavistaGrapa RucalbanGrapa Valle Del SurGrapa Tres PinosGrapa RiobarGrapa El GaiteroGrapa Sol Andino, UvitaGrapa Monte Grande"[1] Vīnu, stipro alkoholisko dzērienu un aromatizēto dzērienu, kas minēti B sarakstā Nolīgumā par vīnu tirdzniecību un B sarakstā Nolīgumā par stipro alkoholisko dzērienu un aromatizēto dzērienu tirdzniecību, kuri pievienoti Asociācijas nolīgumam starp Eiropas Kopienām un Čīles Republiku, kopējais daudzums nedrīkst pārsniegt 22000 hl gadā."--------------------------------------------------


title: Padomes Lēmums (1996. gada 16. decembris) par to tiesību aktu īstenošanas uzraudzību, ko Padome pieņēmusi attiecībā uz trešo valstu pilsoņu nelikumīgu ieceļošanu, atpakaļuzņemšanu, nelegālu nodarbinātību, un par sadarbību izbraukšanas rīkojumu izpildē

text:
Svarīgs juridisks paziņojums

|

31996D0749

Oficiālais Vēstnesis L 342 , 31/12/1996 Lpp. 0005 - 0005

		Padomes Lēmums(1996. gada 16. decembris)par to tiesību aktu īstenošanas uzraudzību, ko Padome pieņēmusi attiecībā uz trešo valstu pilsoņu nelikumīgu ieceļošanu, atpakaļuzņemšanu, nelegālu nodarbinātību, un par sadarbību izbraukšanas rīkojumu izpildē(96/749/TI)EIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā K.3. panta 2. punkta a) apakšpunktu,ņemot vērā prioritāro darba programmu, ko Padome pieņēma 1993. gada 30. novembrī Briselē un ar ko tā jo īpaši aicina sagatavot gada ziņojumu par sasniegumiem tieslietās un iekšlietās, un Padomes 1996. gada 14. oktobra Rezolūciju, ar ko nosaka prioritātes sadarbībai tieslietās un iekšlietās laikposmam no 1996. gada 1. jūlija līdz 1998. gada 30. jūnijam [1],tā kā minētā Līguma K.1. panta 3. punkta c) apakšpunktā izklāstīts, ka dalībvalstis uzskata, ka trešo valstu pilsoņu neatļautas ieceļošanas, uzturēšanās un darba veikšanas apkarošana dalībvalstu teritorijā ir vispārsvarīgs jautājums;tā kā uzraudzība attiecībā uz to, kā dalībvalstis īsteno tiesību aktus, ko Kopiena pieņēmusi šajā jomā, parādīs Kopienas darba praktisko nozīmi šajā jautājumā un sniegs noderīgu pieredzi tās turpmākajā darbībā,IR PIEŅĒMUSI ŠO LĒMUMU.1. pantsAptaujas lapas sagatavošanaKatru gadu prezidentvalsts nosūta dalībvalstīm aptaujas lapu, kas izveidota, lai parādītu, kā tās ir īstenojušas instrumentus, ko Padome pieņēmusi attiecībā uz trešo valstu pilsoņu nelikumīgu ieceļošanu, atpakaļuzņemšanu, nelegālu nodarbinātību un par sadarbību izbraukšanas rīkojumu izpildē.2. pantsAptaujas lapas satursAptaujas lapā iekļauti šādi jautājumi:- noteikumi, ko dalībvalstis pieņēmušas iepriekšējā gadā kādā no jomām, uz kurām attiecas 1. punktā minētie tiesību akti,- grūtības, kas radušās šādu noteikumu pieņemšanā,- iespējamība, ka tuvākajā laikā pieņems noteikumus jomās, kas minētas pirmajā ievilkumā,- minēto tiesību aktu un noteikumu praktiskā piemērošana.3. pantsAtbilžu izvērtēšanaPadomes Ģenerālsekretariāts sagatavo ziņojumu, pamatojoties uz atbildēm, kas saņemtas no dalībvalstīm, un iesniedz to Padomei.4. pantsĪstenošana pirmajā reizēPirmo aptaujas lapu nosūta dalībvalstīm vēlākais līdz 1997. gada 30. jūnijam un tā aptver laika posmu, kas ir pēc tam, kad Līgums par Eiropas Savienību ir stājies spēkā.Briselē, 1996. gada 16. decembrīPadomes vārdā —priekšsēdētājsM. D. Higgins[1] OV C 319, 26.10.1996., 1. lpp.--------------------------------------------------


title: Padomes Lēmums (2016. gada 12. septembris), ar ko pieņem Padomes nostāju par Eiropas Savienības 2017. finanšu gada vispārējā budžeta projektu

text:
               13.9.2016

               LV

               Eiropas Savienības Oficiālais Vēstnesis

               C 336/1

         PADOMES LĒMUMS
   (2016. gada 12. septembris),
   ar ko pieņem Padomes nostāju par Eiropas Savienības 2017. finanšu gada vispārējā budžeta projektu
   (2016/C 336/01)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 314. panta 3. punktu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu,
   tā kā:

               (1)

               Komisija 2016. gada 18. jūlijā iesniedza priekšlikumu, kurā iekļauts Eiropas Savienības 2017. finanšu gada vispārējā budžeta projekts (1).

               (2)

               Padome izskatīja Komisijas priekšlikumu, lai ieņemtu nostāju, kas attiecībā uz ieņēmumiem atbilstu Padomes Lēmumam 2007/436/EK, Euratom (2007. gada 7. jūnijs) par Eiropas Kopienu pašu resursu sistēmu (2) un attiecībā uz izdevumiem atbilstu Padomes Regulai (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (3),

         IR PIEŅĒMUSI ŠO LĒMUMU.
   Vienīgais pants
   Padome 2016. gada 12. septembrī pieņēma Padomes nostāju par Eiropas Savienības 2017. finanšu gada vispārējā budžeta projektu.
   Visu tekstu informācijai vai lejupielādei var apskatīt Padomes tīmekļa vietnē: http://www.consilium.europa.eu/

      Briselē, 2016. gada 12. septembrī

            Padomes vārdā –

            priekšsēdētājs

         M. LAJČÁK

      (1)  COM(2016) 300 final.

      (2)  OV L 163, 23.6.2007., 17. lpp.

      (3)  OV L 347, 20.12.2013., 884. lpp.


title: Padomes lēmums (1989. gada 3. maijs) par Eiropas Ekonomikas kopienas un Islandes Republikas Nolīguma Trešā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai

text:
Svarīgs juridisks paziņojums

|

31989D0433

Oficiālais Vēstnesis L 206 , 18/07/1989 Lpp. 0007 - 0007 Speciālizdevums somu valodā: Nodaļa 11 Sējums 15 Lpp. 0105  Speciālizdevums zviedru valodā: Nodaļa 11 Sējums 15 Lpp. 0105

		Padomes lēmums(1989. gada 3. maijs)par Eiropas Ekonomikas kopienas un Islandes Republikas Nolīguma Trešā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai(89/433/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. pantu,ņemot vērā Komisijas priekšlikumu,tā kā tirdzniecība starp šīm abām valstīm tiktu veicināta, Islandes Republikai pilnībā atliekot nodokļu iekasēšanu par ievedumu no Spānijas;tā kā 1972. gada 22. jūlijā Briselē parakstītā Eiropas Ekonomikas kopienas un Islandes Republikas Nolīguma [1] Papildu protokols, kas noslēgts sakarā ar Spānijas Karalistes un Portugāles Republikas pievienošanos Kopienai, neparedz, ka Islandes Republika atliek muitas nodokļu iekasēšanu par precēm, ko ieved no Spānijas;tā kā tādēļ jāapstiprina minētā nolīguma Trešais papildu protokols, lai ar to noteiktu nodokļu iekasēšanas pilnīgu atlikšanu par minētā nolīguma darbības jomā iekļautajiem produktiem, ko Islandē ieved no Spānijas,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Eiropas Ekonomikas kopienas un Islandes Republikas Nolīguma Trešo papildu protokolu sakarā ar Spānijas Karalistes un Portugāles Republikas pievienošanos Kopienai.Protokola teksts ir pievienots šim lēmumam.2. pantsPadomes priekšsēdētājs sniedz protokola 3. pantā noteikto paziņojumu [2].3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Briselē, 1989. gada 3. maijāPadomes vārdā —priekšsēdētājsP. Solbes[1] OV L 301, 31.12.1971., 2. lpp.[2] Protokola spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī.--------------------------------------------------


title: Padomes Lēmums 2008/266/KĀDP ( 2008. gada 28. janvāris ) par nolīguma noslēgšanu starp Eiropas Savienību un Čadas Republiku par Eiropas Savienības vadīto spēku statusu Čadas Republikā

text:
               26.3.2008

               LV

               Eiropas Savienības Oficiālais Vēstnesis

               L 83/39

         PADOMES LĒMUMS 2008/266/KĀDP
   (2008. gada 28. janvāris)
   par nolīguma noslēgšanu starp Eiropas Savienību un Čadas Republiku par Eiropas Savienības vadīto spēku statusu Čadas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2007. gada 25. septembrī Apvienoto Nāciju Organizācijas Drošības padome pieņēma Rezolūciju 1778 (2007), apstiprinot Apvienoto Nāciju Organizācijas misijas izveidi Centrālāfrikas Republikā un Čadā (MINURCAT) un atļaujot Eiropas Savienībai uz divpadsmit mēnešiem no dienas, kad tā būs nākusi klajā ar deklarāciju par sākotnējām operatīvajām spējām, minētajās valstīs izvietot operācijas spēkus Apvienoto Nāciju Organizācijas misijas atbalstam. Rezolūcijā Čadas Republikas valdība, Centrālāfrikas Republikas valdība un Eiropas Savienība turklāt ir aicināta pēc iespējas drīzāk noslēgt nolīgumus par Eiropas Savienības operācijas spēku statusu.

               (2)

               2007. gada 15. oktobrī Padome pieņēma Vienoto rīcību 2007/677/KĀDP par Eiropas Savienības militāro operāciju Čadas Republikā un Centrālāfrikas Republikā (1) (EUFOR Tchad/RCA).

               (3)

               Pēc tam, kad Padome 2007. gada 18. septembrī saskaņā ar Līguma 24. pantu bija devusi atļauju, prezidentvalsts ar ģenerālsekretāra/augstā pārstāvja palīdzību risināja sarunas par nolīgumu starp Eiropas Savienību un Čadas Republiku par Eiropas Savienības vadīto spēku statusu Čadas Republikā.

               (4)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Čadas Republiku par Eiropas Savienības vadīto spēku statusu Čadas Republikā.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu, kas tiesīga parakstīt minēto nolīgumu, lai tas uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 28. janvārī

            Padomes vārdā —

            priekšsēdētājs

         D. RUPEL

      (1)  OV L 279, 23.10.2007., 21. lpp.
    ---documentbreak---

               26.3.2008

               LV

               Eiropas Savienības Oficiālais Vēstnesis

               L 83/40

         TULKOJUMS
   NOLĪGUMS
   starp Eiropas Savienību un Čadas Republiku par Eiropas Savienības vadīto spēku statusu Čadas Republikā
   EIROPAS SAVIENĪBA, turpmāk “ES”,
   no vienas puses, un
   ČADAS REPUBLIKA, turpmāk “Uzņēmēja valsts”,
   no otras puses,
   turpmāk “Puses”,
   ŅEMOT VĒRĀ:

               —

               Apvienoto Nāciju Organizācijas Drošības padomes 2007. gada 25. septembra Rezolūciju 1778 (2007),

               —

               Padomes Vienoto rīcību 2007/677/KĀDP (2007. gada 15. oktobris) par Eiropas Savienības militāro operāciju Čadas Republikā un Centrālāfrikas Republikā (1) (EUFOR Tchad/RCA),

               —

               to, ka šis nolīgums neietekmēs Pušu tiesības un pienākumus, ko tām uzliek starptautiski nolīgumi un citi instrumenti, ar kuriem izveidotas starptautiskas tiesas un tribunāli, tostarp Starptautiskās Krimināltiesas statūti,

         IR VIENOJUŠĀS PAR TURPMĀKO.
   1. pants
   Darbības joma un definīcijas
   1.   Šis nolīgums attiecas uz Eiropas Savienības vadītiem spēkiem un to personālu.
   2.   Šis nolīgums ir spēkā tikai Uzņēmējas valsts teritorijā.
   3.   Šajā nolīgumā:

               a)

               “Eiropas Savienības vadītie spēki (EUFOR)” ir ES militārais štābs un operācijā iesaistītie attiecīgo valstu kontingenti, to ekipējums un transportlīdzekļi;

               b)

               “operācija” ir militārās misijas sagatavošana, izvēršana, izpilde un atbalsts tai saskaņā ar pilnvarām, kas izriet no Apvienoto Nāciju Organizācijas Drošības padomes 2007. gada 25. septembra Rezolūcijas 1778 (2007);

               c)

               “ES spēku komandieris” ir komandieris teritorijā, kurā notiek militārās operācijas;

               d)

               “ES militārais štābs” ir militārais štābs un tā elementi neatkarīgi no to atrašanās vietas, kas ir pakļauts ES militāriem komandieriem, kuri nodrošina operācijas militāru vadību un kontroli;

               e)

               “attiecīgo valstu kontingenti” ir vienības un elementi, kas pieder Eiropas Savienības dalībvalstīm un citām valstīm, kuras piedalās operācijā;

               f)

               “EUFOR personāls” ir uz EUFOR norīkots civilais un militārais personāls, kā arī personāls, kas izvietots, sagatavojot operāciju, un personāls, kas operācijā veic kādas Nosūtītājas valsts vai ES iestādes uzdevumu; tas atrodas Uzņēmējas valsts teritorijā, ja vien šajā nolīgumā nav paredzēts kas cits, un nav personāls, kas algots no vietējiem iedzīvotājiem, un personāls, ko nodarbina starptautiski komerciāli līgumslēdzēji;

               g)

               “vietējais personāls” ir no Uzņēmējas valsts valstspiederīgiem vai tās pastāvīgiem iedzīvotājiem veidots personāls;

               h)

               “objekti” ir visas ēkas, telpas un zeme, kas ir vajadzīga EUFOR, kā arī EUFOR personāla izmitināšanai;

               i)

               “Nosūtītāja valsts” ir valsts, kas nodrošina EUFOR ar savu kontingentu.

         2. pants
   Vispārēji noteikumi
   1.   EUFOR, kā arī EUFOR personāls ievēro Uzņēmējas valsts tiesību aktus un neveic nekādas darbības vai aktus, kas nav saderīgi ar operācijas mērķiem.
   2.   EUFOR regulāri informē Uzņēmējas valsts valdību par Uzņēmējas valsts teritorijā dislocētā EUFOR personāla daudzumu.
   3. pants
   Identifikācija
   1.   EUFOR personālam vienmēr jānēsā līdzi pases vai militārās identitātes kartes.
   2.   EUFOR transportlīdzekļiem, lidaparātiem, kuģiem un citiem transportlīdzekļiem ir īpašas EUFOR atšķirības zīmes un/vai reģistrācijas numuri, ko dara zināmu attiecīgām Uzņēmējas valsts iestādēm.
   3.   EUFOR pie saviem objektiem, uz transportlīdzekļiem un citiem pārvietošanās līdzekļiem drīkst izkārt un uz tiem attēlot Eiropas Savienības karogu un lietot marķējumus, piemēram, zīmotnes, vienību nosaukumus un oficiālus simbolus. Uz EUFOR personāla formastērpiem ir EUFOR atšķirības zīme. Saskaņā ar ES spēku komandiera lēmumu pie EUFOR objektiem, uz transportlīdzekļiem un citiem pārvietošanās līdzekļiem, un formastērpiem var būt operācijā iesaistīto kontingentu valstu karogi vai zīmotnes.
   4. pants
   Robežšķērsošana un pārvietošanās Uzņēmējas valsts teritorijā
   1.   EUFOR personāls ierodas Uzņēmējas valsts teritorijā tikai pēc tam, kad tas ir uzrādījis 3. panta 1. punktā paredzētos dokumentus, vai – ja tas ierodas pirmoreiz – EUFOR izdotu individuālu vai kolektīvu pārvietošanās pavēli. Ierodoties Uzņēmējas valsts teritorijā, to atstājot, kā arī uzturoties tajā, uz to neattiecas noteikumi par pasēm un vīzām, kā arī imigrācijas kontrole un muitas kontrole.
   2.   Uz EUFOR personālu neattiecas noteikumi par ārvalstnieku reģistrāciju un uzraudzību, bet tas Uzņēmējas valsts teritorijā negūst pastāvīgas uzturēšanās vai pastāvīgas dzīvesvietas tiesības.
   3.   Sarakstu, kurā uzskaitīti operācijas atbalstam paredzētie EUFOR resursi un transportlīdzekļi, kas tiek ievesti Uzņēmējas valsts teritorijā, to šķērso vai tiek izvesti no tās, informācijas vajadzībām nodod Uzņēmējai valstij. Tomēr EUFOR ir atbrīvots no prasības uzrādīt citus muitas dokumentus, un uz to neattiecas nekādas pārbaudes.
   4.   EUFOR personāls var vadīt motorizētus transportlīdzekļus un lidaparātus Uzņēmējas valsts teritorijā, ja tam attiecīgi ir derīgas valsts, starptautiskas vai militāras transportlīdzekļa vadītāja vai pilota tiesību apliecības.
   5.   Operācijas vajadzībām Uzņēmēja valsts piešķir EUFOR un EUFOR personālam brīvību pārvietoties un brīvību ceļot pa tās teritoriju, tostarp gaisa telpā, sadarbībā ar Uzņēmējas valsts kompetentām iestādēm un saskaņā ar šā nolīguma 18. pantu.
   6.   Operācijas vajadzībām un vienojoties ar kompetentajām Čadas iestādēm, EUFOR Uzņēmējas valsts teritorijā, tostarp gaisa telpā, var veikt mācības, tostarp mācības ar ieročiem.
   7.   Operācijas vajadzībām EUFOR var izmantot koplietojuma ceļus, tiltus, prāmjus un lidostas, nemaksājot nodevas, muitas maksājumus, nodokļus un līdzīgus maksājumus. EUFOR nav atbrīvots no pamatotiem maksājumiem par lūgtiem un saņemtiem pakalpojumiem saskaņā ar tādiem pašiem nosacījumiem, kas attiecas uz Uzņēmējas valsts bruņotajiem spēkiem.
   5. pants
   Privilēģijas un neaizskaramība, ko Uzņēmēja valsts nodrošina EUFOR

   1.   EUFOR objekti ir neaizskarami. Uzņēmējas valsts pārstāvji tajos neierodas bez ES spēku komandiera piekrišanas.
   2.   EUFOR objekti, mēbeles un citi aktīvi tajos, kā arī transportlīdzekļi ir neaizskarami attiecībā uz kratīšanu, rekvizīciju, apķīlāšanu vai arestu.
   3.   EUFOR, tā īpašumi un aktīvi neatkarīgi no atrašanās vietas un valdītāja ir neaizskarami attiecībā uz tiesvedību jebkādā formā.
   4.   EUFOR arhīvi un dokumenti vienmēr ir neaizskarami neatkarīgi no to atrašanās vietas.
   5.   EUFOR oficiālā sarakste ir neaizskarama. Oficiālā sarakste ir visa sarakste, kas attiecas uz operāciju un tās funkcijām.
   6.   Attiecībā uz operācijas vajadzībām pirktām vai importētām precēm, sniegtiem pakalpojumiem un EUFOR izmantotiem objektiem EUFOR, kā arī ar tiem saistītie piegādātāji un darba uzņēmēji, ja vien tie nav Uzņēmējas valsts valstspiederīgie, ir atbrīvoti no visām valsts, reģionu un pašvaldību nodevām, nodokļiem vai līdzīgiem maksājumiem. EUFOR nav atbrīvots no nodevām, nodokļiem vai maksājumiem, ko iekasē par sniegtiem pakalpojumiem.
   7.   Uzņēmēja valsts ļauj ievest preces, militārus transportlīdzekļus, militāru materiālu un ražojumus, kas paredzēti tikai operācijas vajadzībām, un atbrīvo tos no visām muitas nodevām, nodokļiem un līdzīgiem maksājumiem, izņemot maksu par glabāšanu, maksu par transportu un maksājumus, kas ir atlīdzība par citiem sniegtiem pakalpojumiem.
   6. pants
   Privilēģijas un neaizskaramība, ko Uzņēmēja valsts nodrošina EUFOR personālam
   1.   EUFOR personālam nepiemēro nekāda veida arestu vai aizturēšanu.
   2.   EUFOR personāla dokumenti, sarakste un īpašums ir neaizskarams, izņemot gadījumus, ja piemēro izpildes pasākumus, ko atļauts veikt saskaņā ar 6. punktu.
   3.   EUFOR personāls ir neaizskarams Uzņēmējas valsts kriminālai tiesvedībai.
   Nosūtītāja valsts vai attiecīga ES iestāde vajadzības gadījumā var atcelt EUFOR personāla neaizskaramību kriminālai tiesvedībai. Atcelšana vienmēr jāformulē skaidri.
   4.   EUFOR personāls ir neaizskarams Uzņēmējas valsts civilai un administratīvai tiesvedībai attiecībā uz visu teikto vai rakstīto, kā arī visām darbībām, kas veiktas, pildot oficiālos pienākumus. Ja kādā Uzņēmējas valsts tiesā ceļ civilprasību pret EUFOR personāla locekli, par to tūlīt paziņo ES spēku komandierim un kompetentai Nosūtītājas valsts iestādei vai ES iestādei. Pirms tiesvedības sākuma ES spēku komandieris un kompetenta Nosūtītājas valsts iestāde vai ES iestāde tiesai apliecina, vai attiecīgo aktu EUFOR personāla loceklis ir izdarījis, pildot savus oficiālos pienākumus.
   Ja akts ir izdarīts, pildot oficiālos pienākumus, tiesvedību nesāk un piemēro 15. pantu. Ja akts nav izdarīts, pildot oficiālos pienākumus, tiesvedība var turpināties. ES spēku komandiera un kompetentas Nosūtītājas valsts iestādes vai ES iestādes apliecinājums uzliek saistības Uzņēmējas valsts tiesai, kas to nevar apstrīdēt.
   Ja tiesvedību sāk EUFOR personāla loceklis, viņš zaudē neaizskaramību pret tiesvedību attiecībā uz visām pretprasībām, kas ir tieši saistītas ar galveno prasību.
   5.   EUFOR personālam nav pienākuma liecināt kā lieciniekam.
   6.   EUFOR personāla locekļiem nevar piemērot izpildes pasākumus, izņemot gadījumus, ja pret viņiem sāk civillietu, kas nav saistīta ar viņu oficiālajiem pienākumiem. EUFOR personāla locekļu īpašumu, par ko ES spēku komandieris apliecina, ka tas ir vajadzīgs oficiālo pienākumu izpildei, nevar arestēt, izpildot tiesas spriedumu, lēmumu vai pavēli. Uz EUFOR personāla locekļiem civilā tiesvedībā neattiecas nekādi personas brīvības ierobežojumi vai kādi citi ierobežošanas pasākumi.
   7.   EUFOR personāla locekļu neaizskaramība pret tiesvedību Uzņēmējā valstī viņus neatbrīvo no attiecīgo Nosūtītāju valstu tiesvedības.
   8.   Attiecībā uz pakalpojumiem, kas sniegti EUFOR, EUFOR personāls ir atbrīvots no sociālā nodrošinājuma noteikumiem, kas Uzņēmējā valstī var būt spēkā.
   9.   EUFOR personāls Uzņēmējā valstī ir atbrīvots no jebkuras formas nodokļiem, ko atvelk no EUFOR vai Nosūtītāju valstu maksātās algas un ienākumiem, kā arī no ienākumiem, ko saņem ārpus Uzņēmējas valsts.
   10.   Priekšmeti un mantas, ko EUFOR personāls izmanto personiskām vajadzībām un kas viņiem pieder, ir atbrīvotas no visām nodevām un nodokļiem saskaņā ar 1992. gada 30. aprīļa Aktu 2/92-UDEAC/556-CD-SE 1. Lai izmantotu šos atbrīvojumus, ES spēku komandieris iesniedz kompetentajām iestādēm viņa parakstītu lūgumu apliecināt atbrīvojumu no nodokļiem.

      EUFOR personāla locekļu bagāža ir atbrīvota no pārbaudēm, ja vien nav nopietnu iemeslu uzskatīt, ka tajā ir priekšmeti un mantas, kas nav domātas EUFOR personāla locekļa personiskai lietošanai, vai priekšmeti, kuru imports vai eksports Uzņēmējā valstī ir aizliegts ar tiesību aktiem vai uz kurām attiecas tās karantīnas noteikumi. Šādas pārbaudes izdara vienīgi attiecīgā EUFOR personāla locekļa vai EUFOR pilnvarota pārstāvja klātbūtnē.
   7. pants
   Vietējais personāls
   Personālam, kas algots no vietējiem iedzīvotājiem, ir tikai tādas privilēģijas un neaizskaramība, ko atļauj Uzņēmēja valsts. Tomēr savu jurisdikciju pār personālu Uzņēmēja valsts īsteno tā, lai lieki netraucētu operācijas darbības.
   8. pants
   Krimināltiesvedība
   Kompetentas Nosūtītājas valsts iestādes ir tiesīgas Uzņēmējas valsts teritorijā veikt visu krimināltiesvedību un īstenot disciplināras pilnvaras, kas tām ar Nosūtītājas valsts tiesību aktiem uzticētas attiecībā uz visu EUFOR personālu, kas ir pakļauts attiecīgiem Nosūtītājas valsts tiesību aktiem.
   9. pants
   Formastērps un ieroči
   1.   Formastērpa valkāšanu nosaka ES spēku komandiera pieņemti noteikumi.
   2.   EUFOR militārais personāls drīkst nēsāt ieročus un munīciju, ja saskaņā ar pavēlēm ir pilnvarots to darīt.
   10. pants
   Uzņēmējas valsts sniegts atbalsts un līgumu slēgšana
   1.   Uzņēmēja valsts, ja tai lūdz, piekrīt palīdzēt EUFOR atrast piemērotus objektus.
   2.   Uzņēmēja valsts bez maksas nodrošina objektus, kā īpašniece tā ir, un objektus, kas pieder privātām juridiskām personām, ja objektus lūdz EUFOR administratīvu un operatīvu darbību vajadzībām.
   3.   Savu līdzekļu un iespēju robežās Uzņēmēja valsts palīdz un atbalsta operācijas sagatavošanu, izvēršanu, veikšanu un sniedz tai palīdzību. Uzņēmēja valsts palīdzību un atbalstu sniedz, ievērojot tādus pašus nosacījumus, kas paredzēti Uzņēmējas valsts bruņotajiem spēkiem.
   4.   To, kādus tiesību aktus piemēro līgumiem, ko EUFOR noslēdzis Uzņēmējā valstī, nosaka šajos līgumos.
   5.   Līgumā var paredzēt, ka strīdiem, kas rodas, īstenojot līgumu, piemēro 15. panta 3. un 4. punktā minēto strīdu izšķiršanas procedūru.
   6.   Uzņēmēja valsts atvieglina to līgumu īstenošanu, ko EUFOR un komerciālas vienības ir noslēgušas operācijas nolūkā.
   11. pants
   Pārmaiņas objektos
   1.   EUFOR ir pilnvarots būvēt, pārbūvēt vai citādi mainīt objektus atbilstīgi operatīvajām vajadzībām.
   2.   Uzņēmēja valsts EUFOR nelūdz nekādu kompensāciju par tādām būvēm, pārbūvēm vai pārmaiņām.
   12. pants
   Mirušie EUFOR personāla locekļi
   1.   ES spēku komandieris ir tiesīgs uzņemties atbildību un veikt piemērotus pasākumus, lai repatriētu ikvienu mirušu EUFOR personāla locekli, kā arī viņa personisko īpašumu.
   2.   Mirušiem EUFOR locekļiem neveic sekciju bez attiecīgās valsts piekrišanas un bez EUFOR un/vai attiecīgās valsts pārstāvja klātbūtnes.
   3.   Uzņēmēja valsts sadarbojas ar EUFOR, cik pilnīgi vien iespējams, lai pēc iespējas drīzāk repatriētu mirušus EUFOR locekļus.
   13. pants

      EUFOR drošība un militārā policija
   1.   Uzņēmēja valsts veic attiecīgus pasākumus, lai nodrošinātu EUFOR un tā personāla drošību un aizsardzību.
   2.   EUFOR ir pilnvaras veikt pasākumus, kas vajadzīgi, lai aizsargātu savus objektus, tostarp tos, ko izmanto apmācībās, pret jebkādu ārēju uzbrukumu vai ielaušanos.
   3.   ES spēku komandieris var izveidot militāras policijas vienību, lai uzturētu kārtību EUFOR objektos.
   4.   Militārās policijas vienība – saziņā ar Uzņēmējas valsts militāro policiju vai policiju un sadarbojoties ar to – var ārpus šiem objektiem veikt darbības, nodrošinot kārtību un disciplīnu EUFOR personālā.
   14. pants
   Saziņa
   1.   EUFOR var uzstādīt un izmantot radioraidītājus un uztvērējus, kā arī satelītu sistēmas. Tas sadarbojas ar kompetentām Uzņēmējas valsts iestādēm, lai izvairītos no konfliktiem, izmantojot attiecīgas frekvences. Uzņēmēja valsts bez atlīdzības piešķir pieeju radiofrekvenču diapazonam.
   2.   EUFOR ir tiesības uz neierobežotu saziņu, izmantojot radio (arī satelītradio, pārvietojamu vai pārnēsājamu radio), telefonu, telegrāfu, faksimilaparātu un citus līdzekļus, kā arī tiesības uzstādīt iekārtas, kas ir vajadzīgas, lai nodrošinātu saziņu EUFOR objektos un starp objektiem, tostarp tiesības ievilkt kabeļus un pazemes līnijas operācijas vajadzībām.
   3.   EUFOR savos objektos var veikt pasākumus, kas vajadzīgi, lai pārsūtītu pastu, kas adresēts EUFOR vai tā personālam vai ko sūta EUFOR vai tā personāls.
   4.   Iepriekš minēto iekārtu uzstādīšanu veic ciešā sadarbībā ar Uzņēmēju valsti saskaņā ar šā nolīguma 18. pantu.
   15. pants
   Prasības nāves, ievainojuma, bojājuma vai zaudējuma gadījumā
   1.   EUFOR un EUFOR personāls nav atbildīgs ne par kādiem civiliedzīvotāju īpašuma vai valsts īpašuma bojājumiem vai zaudējumiem, kas ir saistīti ar operatīvām vajadzībām vai ko izraisījušas darbības, kuras ir saistītas ar civiliedzīvotāju nemieriem vai EUFOR aizsargāšanu.
   2.   Lai panāktu izlīgumu, prasības par civiliedzīvotāju īpašuma vai valsts īpašuma bojājumiem vai zaudējumiem, kas nav minētas 1. punktā, kā arī prasības, ko ceļ personu nāves vai ievainojumu, kā arī EUFOR īpašuma bojājumu vai zaudējumu gadījumā, ar kompetentu Uzņēmējas valsts iestāžu starpniecību pārsūta uz EUFOR, ja ir runa par Uzņēmējas valsts juridisku un fizisku personu celtām prasībām, vai uz kompetentām Uzņēmējas valsts iestādēm, ja ir runa par EUFOR celtām prasībām.
   3.   Ja izlīgumu nevar panākt, prasību nosūta prasību komisijai, kas veidota no vienāda skaita EUFOR un Uzņēmējas valsts pārstāvju. Prasības nokārto, panākot vienošanos.
   4.   Ja izlīgumu nevar panākt prasību komisijā, prasības:

               a)

               kas nepārsniedz EUR 40 000, Uzņēmēja valsts un ES pārstāvji atrisina ar diplomātiskiem līdzekļiem;

               b)

               kas pārsniedz a) apakšpunktā minēto summu, nodod izskatīšanai šķīrējtiesas tribunālā, kura lēmumi uzliek saistības.

         5.   Šķīrējtiesas tribunālā ir trīs šķīrējtiesneši – vienu ieceļ Uzņēmēja valsts, vienu ieceļ EUFOR, un trešo kopīgi ieceļ Uzņēmēja valsts un EUFOR. Ja viena puse divos mēnešos neieceļ šķīrējtiesnesi vai Uzņēmēja valsts nevar vienoties ar EUFOR par trešā šķīrējtiesneša iecelšanu, attiecīgo šķīrējtiesnesi ieceļ Eiropas Kopienu Tiesas priekšsēdētājs.
   6.   EUFOR noslēdz administratīvu nolīgumu ar Uzņēmējas valsts pārvaldes iestādēm, lai noteiktu prasību komisijas un tribunāla kompetences, kādu procedūru piemērot šajās struktūrās un nosacījumus prasību celšanai.
   16. pants
   Koordinācija un strīdi
   1.   Visas problēmas, kas rodas saistībā ar šā nolīguma piemērošanu, kopīgi izšķir EUFOR pārstāvji un kompetentas Uzņēmējas valsts iestādes.
   2.   Ja nav panākta vienprātība, strīdus par šā nolīguma interpretāciju vai piemērošanu Uzņēmēja valsts un ES pārstāvji izšķir tikai ar diplomātiskiem līdzekļiem.
   17. pants
   Citi noteikumi
   1.   Visos gadījumos, kad šajā nolīgumā ir minētas EUFOR un EUFOR personāla privilēģijas, neaizskaramība un tiesības, Uzņēmējas valsts valdība ir atbildīga par to īstenošanu un par to, lai attiecīgas Uzņēmējas valsts vietējo pašvaldību iestādes tās ievērotu.
   2.   Nekas šajā nolīgumā nav paredzēts vai uzskatāms par tādu, kas liek atkāpties no jebkādām tiesībām, ko saskaņā ar citiem nolīgumiem var attiecināt uz ES dalībvalsti vai jebkuru citu valsti, kas saskaņā ar citiem nolīgumiem piedalās EUFOR.
   18. pants
   Īstenošanas noteikumi
   Šā nolīguma piemērošanas nolūkā par operatīviem, administratīviem un tehniskiem jautājumiem ES spēku komandieris ar Uzņēmējas valsts administratīvām iestādēm var slēgt īpašus nolīgumus.
   19. pants
   Spēkā stāšanās un izbeigšanās
   1.   Šo nolīgumu provizoriski piemēro no tā parakstīšanas dienas, un tas ir spēkā no dienas, kad abas Puses ir pabeigušas savas iekšējās apstiprinājuma procedūras, līdz dienai, kad izved pēdējo EUFOR elementu un izceļo pēdējais EUFOR personāla loceklis, ko EUFOR dara zināmu.
   2.   Neņemot vērā 1. punktu, noteikumus, kas ietverti 4. panta 7. punktā, 5. panta 1.–3., 6. un 7. punktā, 6. panta 1., 3., 4., 6. un 8.–10. punktā, 10. panta 2. punktā, 11. pantā, 13. panta 1. un 2. punktā un 15. pantā, uzskata par spēkā esošiem no dienas, kad izvietots pirmais EUFOR personāla loceklis, ja šī diena bijusi pirms dienas, kad šis nolīgums stājies spēkā.
   3.   Šo nolīgumu var grozīt, pamatojoties uz Pušu savstarpēju rakstisku vienošanos.
   4.   Šā nolīguma izbeigšanās neietekmē tiesības vai pienākumus, kas rodas, īstenojot šo nolīgumu pirms tā izbeigšanās.

      Ndžamenā, 2008. gada 6. martā, četros oriģināleksemplāros franču valodā.

      (1)  OV L 279, 23.10.2007., 21. lpp.